Nordmannen Casper Ruud er seedet for første gang i French Open på en 28.-plass. Han ble plassert på nedre halvdel og møtte japanske Yūichi Sugita i første runde av singelturneringen. Han slo japaneren i strake sett 6-1, 6-3, 6-1 og møtte amerikanske Tommy Paul i andre runde. Kampen mot Paul gikk til fem sett, hvor de vant annenhvert sett, og Ruud ble klar for en 3.-rundekamp mot verdenstreer Dominic Thiem. I en eventuell fjerde runde venter vinneren av 16.-seedede Stan Wawrinka og wildcardet Hugo Gaston, mens de høyest rangerte potensielle motstanderne på veien til en mulig finale mot verdensener Novak Đoković (#1) er Diego Schwartzman (#12) i kvartfinale og Rafael Nadal (#2) i semifinale.